Fotograf Thomas Kläber pśedstajijo něźi 50 wuzwólonych carno-běłych fotografijow z 50 lět swójeje źěłabnosći. Nastali su te fota w jogo rodnej jsy Beyern (wokrejs Łobjo-Halštrow) a w serbskich jsach Dolneje Łužyce. W tych fotografijach su realne žywjeńske wobstojnosći wiźeś. Dokumentěrujo se wejsańske žywjenje – zgromadnosć, źěło, tradicije, wašnja, engagement a to wšedne – z mócnymi zaśišćami, což se tak za pśichodne generacije zdźaržyjo.
Renoměrowany łužyski fotograf Thoma Kläber jo wótchadnik Wusokeje šule
za grafiku a knigłowe wuměłstwo Lipsk, wótrěd fotografija. Wón móžo na wjelebocnu źěłabnosć slědk glědaś a južo do studija jo z fotografěrowanim zachopił. Pśi tom wabi jogo južo pśecej tema wejsańske žywjenje. Pśez kameru wuwiwa fotograf wósebnu empatiju k luźam a jich wobswětoju a z jogo fotografiskego źěła wucytaš kradu wósebnu bliskosć a znajobnosć k sujetoju, což zawóstajijo pśi woglědanju fotografijow dłymoki zaśišć.
Wósrjejź 1980tych lět jo familija Kläber z wokrejsa Łobjo-Halštrow do Chóśebuskeje wokolinje pśeśěgnuła. Něnt suwaju se do fokusa jogo źěłanja wobydlarje serbskeje Łužyce z jich wósebnymi tradicijami a wašnjami. Južo wjele lět dłujko źěła Thomas Kläber teke za ludowe nakładnistwo Domowina. Wón staja pśez wjele lět titulne foto z jadneje dolnołužyskeje jsy za Serbsku pratyju a naźěła k tomu wótpowědnu fotowu reportažu.
Kläber jo ze swójimi fotami dokumentarist realnych žywjeńskich wobstojnosćow
a dowmownje. Pśez carno-běłu fotografiju wobchowaju toś te fota wobstawnu gódnotu.
W lěśe 2020 jo wujšeł w budyšyńskem ludowem nakładnistwje Domowina wobrazowy zwězk pód titulom „Thomas Kläber – Land.Leben – Na jsy. 1968–2018“, wudane wót fotografikarja Jürgena Maćija.
Wjele z tych wustajonych fotografijow jo teke w knigłach wótśišćanych.
Knigły su za 19,90 € w muzejowem shopje na pśedań.
(ISBN 978-3-7420-2539-5, 152 Seiten, 128 SW-Fotografien)
Foto: Thomas Kläber
Foto: Thomas Kläber
szl_Latn luo_Latn szl_Latn szl_Latn szl_Latn szl_Latn szl_Latn szl_Latn bos_Latn srd_Latn knc_Latn knc_Latn